আমাদের দেশে ফেসবুকের পরেই ইউটিউবের জনপ্রিয়তা। ইউটিউব সঠিকভাবে ব্যবহারের মাধ্যমে অনেকেই অর্থ উপার্জন করছেন। এটি আউটসোর্সিংয়ের একটি বড় খাতও বলা যায়। বিচিত্র ধরনের ভিডিও নির্মাণ ও আপলোডের মাধ্যমেই আয় করা সম্ভব ইউটিউব থেকে। যাদের ভিডিও থেকে, টিউটোরিয়াল থেকে অন্যেরা উপকৃতও হচ্ছে। বাংলাদেশেও অনেক তরুণ-যুবা আশাব্যঞ্জক ভিডিও কন্টেন্ট নির্মাণ করে চমকে দিচ্ছে। কিন্তু তাদের সংখ্যা কম। মন্দ লোকের সংখ্যাই বেশি। একটু খেয়াল করলে দেখতে পাবেন, বাংলাদেশ থেকে ইউটিউবে আপলোড করা ভিডিওর বেশির ভাগই অশ্লীল ভিডিও। অথচ ইউটিউব একটি বিশাল তথ্যভাণ্ডার। সুন্দর ভাবনা-চিন্তার মানুষগুলো নানা বিনোদন আর শিক্ষামূলক কল্যাণকর কাজে ইউটিউব ব্যবহার করে।